b'\n_START_ARTICLE_\nCome Back to Me (pesem, Vanessa Hudgens)\n_START_SECTION_\nOzadje\n_START_PARAGRAPH_\nPesem je na radijih v Zdru\xc5\xbeenih dr\xc5\xbeavah Amerike iz\xc5\xa1la 25. avgusta 2006. Na iTunesu je bila pesem na voljo od 12. septembra tistega leta dalje. Pesem je napisana na podlagi vzorcev uspe\xc5\xa1nice glasbene skupine Player iz leta 1977, "Baby Come Back", ki sta jo napisala JC Crowley in Peter Beckett. Singl je v glavnem dobival same pozitivne ocene in pohvale. Tooth Tunes ga je celo vklju\xc4\x8dil v enega izmed svojih proizvodov. Vanessa Hudgens je s singlom nastopila tudi na turneji High School Musical: The Concert Tour.\n_START_SECTION_\nVideospot\n_START_PARAGRAPH_\nVideospot za pesem je re\xc5\xbeiral Chris Applebaum, prvi\xc4\x8d pa se je predvajal 25. avgusta 2006 na Disney Channelu. Videospot prika\xc5\xbee Vanesso Hudgens, kako ple\xc5\xa1e s svojimi prijateljicami, vklju\xc4\x8dno z mlaj\xc5\xa1o sestro Stello Hudgens in Alexo Nikolas.'